Nagy volt a rendőri készültség múlt hét csütörtökön délelőtt az 1-es villamos vonala mentén. A rendőrök a Puskás Ferenc Stadionnál gyűltek össze, a fokozott rendőri jelenlét pedig feltehetően az utóbbi hetekben a környéken történt atrocitásokra adott válasz:

Augusztus elején egy nőt megvertek a villamoson.

Egy héttel később lerúgtak egy kutyát a gazdája mellől.

Egy hete egy holttestet találtak a stadion közelében, és a rendőrség közölte, hogy új pszichoaktív anyag miatt indított nyomozást a rendőrség, miután a mentők több, zavartan viselkedő embert vittek kórházba. (Bár magáról a halottról később kiderült, hogy nem kábítószer miatt halt meg.)

Egy nappal később egy dílert is őrizetbe vettek a közeli Hős utcában.

A Zoom.hu meg is riportozta a fokozott rendőri jelenlétet: akkor voltak a helyszínen, amikor kutyás rendőrök járták végig a Hős utcai házakat, és kamerákat szereltek a rendőrök a környező oszlopokra. Két nappal korábban pedig a 24.hu járt a Stadionoknál, és nézte meg, milyen 10-12 fős társaság zaklatja az állomás környezetét.

Kérdéseket küldtünk akkor a rendőrségnek, azt szerettük volna megtudni, tényleg fokozott rendőri jelenlét van-e a Stadionoknál, hogy ez pontosan mit jelent: hány rendőr, mikor, meddig, mit csinál, hogy a jelenlét összefüggésben van-e az elmúlt hetek történéseivel, hogy tisztában van-e a rendőrség a problémás helyzettel, illetve, hogy milyen eredményeket sikerült eddig elérni. A választ most, 29-én küldték meg, ebből kiderül: